Latest
ଶ୍ରୀଦେବୀଙ୍କ ଅନ୍ତିମ ସଂସ୍କାର ପରେ ଶାହାରୁଖ ନିଜ ଭାବନକୁ ଟୁଇଟର ଜରିଆରେ ଏପରି ବ୍ୟକ୍ତ କଲେ
ଶ୍ରୀଦେବୀଙ୍କ ଅନ୍ତିମ ସଂସ୍କାର ପରେ ଶାହାରୁଖ ନିଜ ଭାବନକୁ ଟୁଇଟର ଜରିଆରେ ଏପରି ବ୍ୟକ୍ତ କଲେ
0
ସେୟାର
ମୁମ୍ବାଇ: ଗତକାଲି ପଞ୍ଚଭୂତରେ ଲୀନ ହୋଇଛି ଭାରତୀୟ ଚଳଚ୍ଚିତ୍ର ଜଗତର ଖ୍ୟାତନାମା ଅଭିନେତ୍ରୀ ଶ୍ରୀଦେବୀଙ୍କର ମରଶରୀର। ମୁମ୍ବାଇର ଭିଲେ ପର୍ଲେ ସେବା ସମାଜ ଶ୍ମଶାନରେ ତାଙ୍କର ଶେଷକୃତ୍ୟ ସଂପୂର୍ଣ୍ଣ ରାଷ୍ଟ୍ରୀୟ ମର୍ଯ୍ୟାଦା ସହ ସଂପନ୍ନ ହୋଇଛି। ତ୍ରିରଙ୍ଗାରେ ଅଚ୍ଛାଦିତ ଶ୍ରୀଦେବୀଙ୍କ ମରଶରୀର ନିକଟରେ ତାଙ୍କର ସ୍ୱାମୀ ବୋନି କପୁର,ଦିଅର ଅନିଲ୍‌ କପୁର,ଦୁଇ ଝିଅ ଜାହ୍ନବୀ ଓ ଖୁସୀ ଏବଂ ବହୁ ବଲିଉଡ୍‌ ବ୍ୟକ୍ତିତ୍ୱ ଉପସ୍ଥିତ ଉପସ୍ଥିତ ଥିଲେ। ପତି ବୋନି କପୁର ଶ୍ରୀଦେବୀଙ୍କୁ ମୁଖାଗ୍ନି ଦେଇଥିଲେ। ଶ୍ରୀଦେବୀଙ୍କ ଇଚ୍ଛାକୁ ସମ୍ମାନ ଦିଆଯାଇ ସଂପୂର୍ଣ୍ଣ ଶବାଧାରକୁ ଧଳା ଫୁଲରେ ସୁସଜ୍ଜିତ କରାଯାଇଥିଲା।
ତେବେ ବଲିଉଡ୍‌ ଅଭିନେତା ଶାହାରୁଖ ଖାନ୍‌ ଶ୍ରୀଦେବୀଙ୍କ ଅନ୍ତିମ ଦର୍ଶନ ପାଇଁ ପତ୍ନୀ ଗୌରୀଙ୍କ ସହିତ ପହଞ୍ଚିଥିଲେ। ଶ୍ରୀଦେବୀଙ୍କ ଅନ୍ତିମ ସଂସ୍କାରର କିଛି ସମୟ ପରେ ନିଜର ଭାବନାକୁ ଟୁଇଟର ଜରିଆରେ ବ୍ୟକ୍ତ କରି ଶାହାରୁଖ ଲେଖିଛନ୍ତି, ଯିଏ ବି କିଛି ସମୟ ପାଇଁ ତୁମର ସହିତ ମିଶିଥିବ, ସେ ନା କେବଳ ତୁମର ଭଲପାଇବା ଓ ସୁନ୍ଦରତାକୁ ଅନୁଭବ କରିଥିବ ବରଂ ସବୁଦିନ ପାଇଁ ତୁମ ପାଖରେ ଋଣି ହୋଇରହିଯିବ….ମୃତ୍ୟୁ ପରେ ଏକ ନୂଆ ଜୀବନରେ ଆଗକୁ ବଢ଼ିବାକୁ ହେବ,ଏହା ଖୁବ ସହଜ ଓ ସୁନ୍ଦର ହୋଇଥିବ, ହୋଇଥିବ ନା….’’
ଉଲ୍ଲେଖଯୋଗ୍ୟ, ଅଭିନେତ୍ରୀ ଶ୍ରୀଦେବୀ ଦୁବାଇରେ ତାଙ୍କ ପୁତୁରାର ବିବାହ ଉତ୍ସବରେ ଯୋଗ ଦେବାକୁ ଯାଇଥିଲେ। ବିବାହ ଉତ୍ସବ ପରେ ସେ ଏକ ହୋଟେଲରେ ରହିଥିଲେ। ସ୍ୱାମୀ ସହ ଡିନର୍‌ ଯିବା ପୂର୍ବରୁ ଶ୍ରୀଦେବୀ ଗାଧୁଆଘରକୁ ଯାଇଥିଲେ। ସେଠାରୁ ଦୀର୍ଘ ସମୟ ଧରି ନ ଫେରିବାରୁ ବୋନି କପୁର୍‌ କବାଟ ଭାଙ୍ଗି ଥିଲେ ଏବଂ ଶ୍ରୀଦେବୀଙ୍କୁ ବାଥ୍‌ ଟବ୍‌ ଭିତରେ ପଡ଼ି ରହିଥିବାରୁ ଦେଖିବାକୁ ପାଇଥିଲେ। ସେଠାରୁ ତୁରନ୍ତ ଦୁବାଇର ରସିଦ୍‌ ହସ୍ପିଟାଲ୍କୁ ନିଆଯାଇଥିଲା। ସେଠାରେ ଡାକ୍ତରମାନେ ତାଙ୍କ ମୃତ୍ୟୁ ହୋଇଥିବା ଘୋଷଣା କରିଥିଲେ।
 
How can one not just feel love & beauty & be grateful for a life that became a part of yours in some small way by making it prettier….isn’t it just easier to feel love & give towards that life, even in death…the comfort of appreciation and gratitude.
— Shah Rukh Khan (@iamsrk) February 28, 2018
ପୂର୍ବବର୍ତ୍ତୀ ଖବର